# Λήψη αποφάσεων από το παιδί

Η λήψη αποφάσεων είναι μια σπουδαία δεξιότητα ζωής, η οποία επηρεάζει την καθημερινότητα και την ευημερία μας. Καλλιεργεί την κριτική σκέψη και μας ενθαρρύνει να ορίσουμε τις προτεραιότητές μας. Επιπλέον, η ικανότητα να λαμβάνουμε αποφάσεις, μας ενθαρρύνει να δρούμε αυτόνομα, να μαθαίνουμε από τα λάθη μας και να ελέγχουμε την παρορμητικότητά μας. Το παιδί καλείται να επιλέξει την κατάλληλη απόφαση ανάμεσα σε εικόνες με φανταστικά σενάρια. Τα διλήμματα αφορούν αξίες ζωής, θέματα ασφάλειας και τήρηση κανόνων. Να γράψετε σε ένα σύντομο κείμενο ένα πιθανό πρόβλημα που αντιμετωπίσατε πρόσφατα, να περιγράψετε τη διαδικασία λήψης αποφάσεων με βάση το πρόβλημα που γράψατε και να κλείσετε επισημαίνοντας αν πήρατε την κατάλληλη – σωστή απόφαση.